**Povjerenstvo za provedbu**

 **Javnog natječaja za imenovanje pročelnika**

 **Upravnog odjela za javnu nabavu i EU fondove**

KLASA: 080-03/18-01/01

URBROJ: 2140/01-02-18-10

Krapina, 2. veljače 2018.

Na temelju članka 20. stavka 4. alineje 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08., 61/11. i 4/18.), Povjerenstvo za provedbu Javnog natječaja za imenovanje pročelnika Upravnog odjela za javnu nabavu i EU fondove upućuje

**POZIV NA PRETHODNU PROVJERU ZNANJA I SPOSOBNOSTI**

**Dana 8. veljače 2018. godine (četvrtak) s početkom u 8,30 sati, u dvorani za sastanke, u sjedištu Krapinsko-zagorske županije u Krapini, Magistratska 1,** provesti će se postupak prethodne provjere znanja i sposobnosti kandidatkinja i kandidata prijavljenih na Javni natječaj za imenovanje pročelnika Upravnog odjela za javnu nabavu i EU fondove koji je objavljen u „Narodnim novinama“, broj 6/18. od 17. siječnja 2018. godine, pri Hrvatskom zavodu za zapošljavanje Područnom uredu Krapina i na službenoj mrežnoj stranici Krapinsko-zagorske županije [**www.kzz.hr**](http://www.kzz.hr)(natječaji i javni pozivi).

 Formalne uvjete propisane Javnim natječajem za imenovanje pročelnika Upravnog odjela za javnu nabavu i EU fondove ispunjavaju i mogu pristupiti prethodnoj provjeri znanja i sposobnosti kandidatkinje sljedećih inicijala:

1. V.M.,
2. I.K.Ž.,
3. A.S.

Kada pristupe testiranju, kandidatkinje su dužne predočiti osobnu iskaznicu radi identifikacije. Ako ne pristupe testiranju, smatrati će se da je prijava povučena.

Opis poslova, podaci o plaći, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za prethodnu provjeru znanja i sposobnosti objavljeni su u na web stranici Krapinsko-zagorske županije [www.kzz.hr](http://www.kzz.hr) .

Prethodnu provjeru znanja i sposobnosti provodi Povjerenstvo za provedbu Javnog natječaja za imenovanje pročelnika za javnu nabavu i EU fondove.

Ovaj Poziv objaviti će se na web stranici Krapinsko-zagorske županije, [**www.kzz.hr**](http://www.kzz.hr)i na Oglasnoj ploči Krapinsko-zagorske županije u prizemlju zgrade sjedišta Krapinsko-zagorske županije u Krapini, Magistratska 1.

 **PREDSJEDNICA POVJERENSTVA**

 Petra Vrančić Lež, v.r.